
A Közgazdaságtan és Technológiajog Tanszék által ajánlott évfolyam- és szakdolgozati témakörök és a szakdolgozat írásának tanszéki követelményrendszere
Témakörök			                                     Oktató			

Az adatok európai szabályozása (DA, DGA, non-personal data stb.) 	Báldy Péter
                nem személyes adatok szabad áramlása
                közszféra adatainak felhasználása
                adataltruizmus
                adathasznosítás
Adatvédelem, személyes adatok védelme (GDPR, Infotv.)		Báldy Péter
                GDPR, infotv. szabályozása
                egyes különös adatvédelmi kérdések
   (alapelvek, jogalapok problémája, incidensek, hatásvizsgálat)
                automatizált adatkezelés
                egészségügyi adatok kezelése
                elektronikus kommunikáció adatkezelése (e-privacy, cookies stb.)
Európai tartalomszabályozás (DSA, EMFA, AVMS stb.)			Báldy Péter
                klasszikus média szabályozása
                közösségi média szabályozása
Platformszabályzás (P2B, DMA, e-commerce)				Báldy Péter
                online piacterek szabályozása         
Információbiztonság európai és hazai szabályozása			Báldy Péter
 (CSA, CRA, NIS2, DORA stb.)
                incidensek kezelése
                biztonsági megfelelés
Mesterséges intelligencia szabályozása					Báldy Péter
		

Vállalkozás és régió								 Kelemen Katalin
Vállalkozások struktúrája Magyarországon					 Kelemen Katalin
Vállalkozások társadalmi beágyazottsága					 Kelemen Katalin
Munkapiaci folyamatok Magyarországon					 Kelemen Katalin	

Mesterséges intelligencia szabályozása					Kolláth Mihály
Mesterséges intelligencia alapú hatékonyságnövelés			Kolláth Mihály
Platformjog									Kolláth Mihály
Médiajog									Kolláth Mihály
Szórakoztató ipar joga							Kolláth Mihály
Videójátékok joga								Kolláth Mihály
Személyiségi jogok az online térben					Kolláth Mihály
Online platformok és közgazdaságtan					Kolláth Mihály


Egy választott iparág versenypolitikai problémáinak elemzése		Kőhegyi Gergely
Vállalatok működésének vizsgálata az intézményi közgazdaságtan
szempontjából								Kőhegyi Gergely
A jog és közgazdaságtan (Law and Economics) irányzat 
kialakulásának eszmetörténeti vizsgálata					Kőhegyi Gergely
A társadalomtudományok tudományfilozófiai problémái			Kőhegyi Gergely

Történeti statisztikai kutatások						Pongráczné Ruzsicska Yvette
Népszámlálások története Magyarországon				Pongráczné Ruzsicska Yvette
Csecsemőhalálozások a statisztika tükrében				Pongráczné Ruzsicska Yvette
A terhesség-megszakítások a fiatalkorúak körében			Pongráczné Ruzsicska Yvette
Első gyerek vállalási szokások megváltozása a nők társadalmi		Pongráczné Ruzsicska Yvette
megítélése tükrében
A fiatalkorú bűnözés statisztikai jellemzői					Pongráczné Ruzsicska Yvette
A visszaeső bűnözés statisztikai jellemzői					Pongráczné Ruzsicska Yvette
Szabálysértések statisztikája							Pongráczné Ruzsicska Yvette
A bűnözés demográfiai jellemzői						Pongráczné Ruzsicska Yvette

A PSD2 irányelv hatása a bankszektorra és a lakosságra			 Soós Gabriella
A bankszektor fejlődése a MIFID-irányelvvel összefüggésben		 Soós Gabriella
Fogyasztóvédelmi szempontok érvényesülése a fintech cégek világában Soós Gabriella
Vállalkozás-centralizációs folyamatok és tendenciák			 Soós Gabriella
Piackutatások etikai vs. jogi kérdései					 Soós Gabriella
Korszerű fizetési módok, ezek jogi szabályozása és fogyasztóvédelem	 Soós Gabriella

A technológia, a platformok és az adatjog jogi aspektusai			Menyhárd Attila
A jog gazdasági elemzése							Menyhárd Attila
										
Polgári jog közgazdaságtani elemzése					Mike Károly
Állami szabályozás közgazdaságtani elemzése				Mike Károly
Alkotmányos szabályok, politikai intézmények közgazdaságtana	Mike Károly

Közpolitikai költség-haszon elemzés						Váradi Balázs
Adózás közgazdaságtana							Váradi Balázs
Szociális támogatások közgazdaságtana					Váradi Balázs

					








Szakdolgozati követelményrendszer a Közgazdaságtan és Technológiajog Tanszéken 

I. Általános megjegyzések
A Tanszék oktatói a kari Tudományos Tanács szakdolgozatokkal kapcsolatban kiadott állásfoglalása alapján szervezi a szakdolgozatok befogadását, az arra való felkészítést, az elkészült dolgozatok bírálatát, értékelését.
A Tanszék jellemzően olyan dolgozatokat fogad be, amelyek az általa oktatott tárgyakhoz és oktatóinak kutatási szakterületeihez kapcsolódnak. A legfontosabb követelmény, hogy a hallgató bizonyítsa, képes az elsajátított ismeretei alapján, azok felhasználásával, a gazdasági-társadalmi folyamatok elemzésére, a jogi szabályozás társadalmi-gazdasági hatásainak értékelésére, illetve ezen hatások statisztikai eszközökkel való vizsgálatára, gyakorlati és esettanulmányokban való alkalmazására.

II. Konkrét eszközök, feladatok, célok

A szakdolgozatírás és -bírálat folyamatát a következő iránymutatások orientálják.

A/ Tartalmi kérdések

1. A hallgatónak a bíráló irányítása mellett kell megfogalmaznia a dolgozat kutatási kérdését és megválasztania a kérdés megválaszolásának módszerét, a vonatkozó szakirodalomra támaszkodva. Ennek alapján el kell készítenie a dolgozat vázlatát.
2. A bírálónak kötelessége releváns szakirodalmat megadni a hallgató számára, ennek feldolgozását figyelemmel kísérni, illetve az elkészült dolgozatban értékelni.
3. Az előző két pontot illetően a bírálónak biztosítania kell az egyetemi és a kari szabályzatokba foglalt konzultációs lehetőségeket.
4. Főszabályként a konzultációs időszak első hónapjának végére a hallgatónak ki kell alakítania a dolgozat vázlatát; a konzultációs időszak második hónapjának végére össze kell állnia a részletes irodalomjegyzéknek.
5. A konzultációs időszakban a bírálónak meg kell győződnie arról, hogy a hallgató maga dolgozta fel a saját maga által választott és a megadott forrásokat, jártas azokban, átlátja a forrásokon belüli és az azok közötti összefüggéseket.



B/ Formai kérdések
A szakdolgozat elkészítése során a hallgató köteles szigorúan betartani a Hallgatói Követelményrendszer idegen művek felhasználásával kapcsolatos és plágiumot tiltó rendelkezéseit (74/A-74/C. paragrafusok). Ezen túlmenően a szakdolgozatnak a tudományos művekkel szemben támasztott általános minimális elvárásoknak is meg kell felelnie. Ezeket a bírálónak a dolgozat értékelésekor figyelembe kell vennie. Különösen felhívjuk a figyelmet a következő szempontokra:

1. A szakdolgozat részei között súlyos aránytalanságok vannak (pl. a választott vizsgálódási területre csak minimális terjedelemben tér ki a hallgató).
2. A hallgató hivatkozás nélkül vesz át szöveget, szövegrészletet, illetve vélelmezhető, hogy a dolgozat egésze vagy egy része nem saját munkája (pl. más készítette helyette). Fentiekre utalhat az is, ha a hallgató a munkájában olyan tudományterülete(ke)t érint mélységében, amelyek nem következhetnek sem végzettségéből, sem pedig a konzultációs időszakban szondázott ismereteiből.
3. A hallgató csak egy, illetve néhány szakirodalom felhasználása segítségével készíti el a művét (még akkor is, ha hivatkozik ezekre).
4. A hallgató „rangon aluli” irodalmat használ fel, és ezek tömegesen fordulnak elő a műben (wikipédia, blogok, nem hivatkozott – „kétes forrású” - internetes oldalak).
5. A hallgató a formai és a tartalmi követelményeket nem tartja be (pl. nincsenek lábjegyzetek, vagy nincs meg a kellő terjedelem).
6. A hallgató jelentős tárgyi tévedéseket vét.
7. A hallgató helyesírási hibák sorát véti.
8. A hallgató szélsőséges, személyeket vagy csoportokat méltóságukban sértő gondolatokat közöl.

